DA Den Europæiske Unions Tidende L 16/26

KOMMISSIONENS BESLUTNING

af 20. december 2007

om ændring af beslutning 2002/231/EF, 2002/255/EF, 2002/272/EF, 2002/371/EF, 2003/200/EF og 2003/287/EF for at forlænge gyldigheden af miljøkriterierne for tildeling af EF-miljømærket til bestemte produkter

(meddelt under nummer K(2007) 6800)

(EØS-relevant tekst)

(2008/63/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke (1), særlig artikel 6, stk. 1, andet afsnit,

efter høring af Den Europæiske Unions Miljømærkenævn, og

ud fra følgende betragtninger:

(1) Kommissionens beslutning 2002/231/EF af 18. marts 2002 om opstilling af reviderede miljøkriterier for tildeling af Fællesskabets miljømærke til fodtøj og om ændring af beslutning 1999/179/EF (2) gælder indtil den 31. marts 2008.

(2) Kommissionens beslutning 2002/255/EF af 25. marts 2002 om opstilling af miljøkriterierne for tildeling af Fællesskabets miljømærke til tv-apparater (3) gælder indtil den 31. marts 2008.

(3) Kommissionens beslutning 2002/272/EF af 25. marts 2002 om opstilling af miljøkriterierne for tildeling af Fællesskabets miljømærke til hårde gulvbelægninger (4) gælder indtil den 31. marts 2008.

(4) Kommissionens beslutning 2002/371/EF af 15. maj 2002 om opstilling af miljøkriterier for tildeling af Fællesskabets miljømærke til tekstilprodukter og om ændring af beslutning 1999/178/EF (5) gælder indtil den 31. maj 2008.

(5) Kommissionens beslutning 2003/200/EF af 14. februar 2003 om opstilling af reviderede miljøkriterier for tildeling af Fællesskabets miljømærke til tekstilvaskemidler og om ændring af beslutning 1999/476/EF (6) gælder indtil den 29. februar 2008.

(6) Kommissionens beslutning 2003/287/EF af 14. april 2003 om opstilling af miljøkriterierne for tildeling af Fællesskabets miljømærke til serviceydelsen overnatning (7) gælder indtil den 30. april 2008.

(7) Der skal i henhold til forordning (EF) nr. 1980/2000 i god tid foretages en gennemgang af miljømærkekriterierne og de krav til vurdering og verifikation, der er fastsat i de pågældende beslutninger.

(8) Beslutningerne befinder sig i forskellige revisionsfaser, og det vil derfor være hensigtsmæssigt at forlænge gyldigheden af miljøkriterierne og kravene for beslutning 2002/255/EF og 2002/371/EF med 12 måneder, for beslutning 2003/287/EF med 18 måneder og for beslutning 2002/231/EF, 2002/272/EF og 2003/200/EF med 24 måneder.

(9) Da pligten til revision i henhold til forordning (EF) nr. 1980/2000 kun vedrører miljøkriterier og kravene til vurdering og verifikation, bør beslutning 2002/231/EF, 2002/255/EF, 2002/272/EF, 2002/371/EF, 2003/200/EF og 2003/287/EF fortsat gælde.

(10) Beslutning 2002/231/EF, 2002/255/EF, 2002/272/EF, 2002/371/EF, 2003/200/EF og 2003/287/EF bør derfor ændres i overensstemmelse hermed.

(11) Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 17 i forordning (EF) nr. 1980/2000 —

VEDTAGET FØLGENDE BESLUTNING:

Artikel 1

Artikel 5 i beslutning 2002/231/EF affattes således:

»Artikel 5 Miljøkriterierne for produktgruppen »fodtøj« og de tilhørende krav til vurdering og verifikation gælder indtil den 31. marts 2010.«

Artikel 2

Artikel 4 i beslutning 2002/255/EF affattes således:

»Artikel 4 Miljøkriterierne for produktgruppen »tv-apparater« og de tilhørende krav til vurdering og verifikation gælder indtil den 31. marts 2009.«

Artikel 3

Artikel 4 i beslutning 2002/272/EF affattes således:

»Artikel 4 Miljøkriterierne for produktgruppen »hårde gulvbelægninger« og de tilhørende krav til vurdering og verifikation gælder indtil den 31. marts 2010.«

Artikel 4

Artikel 5 i beslutning 2002/371/EF affattes således:

»Artikel 5 Miljøkriterierne for produktgruppen »tekstilprodukter« og de tilhørende krav til vurdering og verifikation gælder indtil den 31. maj 2009.«

Artikel 5

Artikel 5 i beslutning 2003/200/EF affattes således:

»Artikel 5 Miljøkriterierne for produktgruppen »tekstilvaskemidler« og de tilhørende krav til vurdering og verifikation gælder indtil den 28. februar 2010.«

Artikel 6

Artikel 5 i beslutning 2003/287/EF affattes således:

»Artikel 5 Miljøkriterierne for produktgruppen »serviceydelsen overnatning« og de tilhørende krav til vurdering og verifikation gælder indtil den 31. oktober 2009.«

Artikel 7

Denne beslutning er rettet til medlemsstaterne.

Udfærdiget i Bruxelles, den 20. december 2007. På Kommissionens vegne Danuta HÜBNER Medlem af Kommissionen

(1) EFT L 237 af 21.9.2000, s. 1.

(2) EFT L 77 af 20.3.2002, s. 50. Senest ændret ved beslutning 2005/783/EF (EUT L 295 af 11.11.2005, s. 51).

(3) EFT L 87 af 4.4.2002, s. 53. Senest ændret ved beslutning 2007/207/EF (EUT L 92 af 3.4.2007, s. 16).

(4) EFT L 94 af 11.4.2002, s. 13. Senest ændret ved beslutning 2005/783/EF.

(5) EFT L 133 af 18.5.2002, s. 29. Senest ændret ved beslutning 2007/207/EF.

(6) EUT L 76 af 22.3.2003, s. 25.

(7) EUT L 102 af 24.4.2003, s. 82.